**JP „ŠUME TUZLANSKOG KANTONA“D.D. Kladanj**

**Broj:\_\_\_\_\_\_\_\_\_\_/21.**

**Datum:\_\_\_\_\_\_\_\_\_\_\_\_2021.**

Na osnovu odredbe člana 20a. stav (2) Zakona o radu („Službene novine FBIH, broj: 26/16 i 89/18), člana 4. Uredbe o postupku prijema u radni odnos u javnom sektoru u TK („Službene novine TK“, broj: 4/19, 4/20, 11/20), odredbe člana 121. Statuta JP „Šuma TK“ d.d.Kladanj, člana 6. stav 1. tačka 1. i 2. Pravilnika o radu, člana 3.1. Izmjena i dopuna Pravilnika o radu JP „Šume TK“ d.d.Kladanj, Odluke Uprave Društva o potrebi prijema u radni odnos, broj: 4518/21 od 29.04.2021. godine, te Saglasnosti Ministartsva poljoprivrede, šumarstva i vodoprivrede TK, broj: 04/1-30-009598/21 od 24.05.2021.godine, v.d. Direktor Preduzeća JP „Šume TK“d.d. Kladanj, raspisuje sljedeći:

**JAVNI OGLAS ZA PRIJEM U RADNI ODNOS**

**I**

DIONIČKO DRUŠTVO JP „ŠUME Tuzlanskog kantona“ Kladanj, skraćeni naziv JP „ŠUME TK“ d.d.Kladanj, sa sjedištem u ulici Fadila Kurtagića br.1 Kladanj (u daljem tekstu: Društvo) raspisuje Javni Oglas za prijem u radni odnos, kako slijedi:

1. **ZA „ŠG“ KONJUH KLADANJ**

**Na određeno vrijeme, na period od 6 mjeseci, za radna mjesta:**

1. „Radnik na uzgoju šuma“, Šumarija Gornja Drinjača, broj izvršilaca 3, Šumarija Srednja Drinjača, broj izvršilaca 3 i šumarija Gostelja, broj izvršilaca 2;
2. „Radnik u rasadniku“, Organizaciona jedinica „Sporedne djelatnosti“, broj izvršilaca 2;
3. „Pomoćni radnik u šumarstvu“, Organizaciona jedinica „Sporedne djelatnosti“, broj izvršilaca 4.
4. **ZA ŠG „SPREČKO“ŽIVINICE**

**Na određeno vrijeme, na period od 6 mjeseci, za radno mjesto:**

1. Pomoćni radnik u šumarstvu, Šumarija Banovići , broj izvršilaca 4 i Šumarija Tuzla, broj izvršilaca 4.
2. **ZA ŠG „MAJEVIČKO“ SREBRENIK**

**Na određeno vrijeme, na period od 1 godinu, za radna mjesta:**

1. Pomoćni radnik u šumarstvu, Šumarija Srebrenik, broj izvršilaca 3 i Šumarija Čelić, broj izvršilaca 3;
2. Lugar-čuvar šuma, Šumarija Srebrenik, broj izvršilaca 1.
3. **ZA ŠG „VLASENIČKO“ TURALIĆI-KLADANJ**

**Na neodređeno vrijeme, za radno mjesto:**

1. Lugar-čuvar šuma, Šumarija „Jelica“ Sapna, broj izvršilaca 1.

**USLOVI KOJI MORAJU BITI ISPUNJENI**

**II**

Opći uslovi za zaključenje Ugovora o radu za radna mjesta iz tačke I ovog oglasa su:

- da je lice koje se prijavljuje na Javni oglas navršilo 18 godina života;

- da je državljanin BiH,

- da zdravstveno stanje i psihofizičke sposobnosti lica koje se prijavljuje, odgovaraju uslovima radnog mjesta za koje se raspisuje Javni oglas,

- da se protiv njih ne vodi krivični postupak.

**III**

Uslovi za radna mjesta iz tačke I ovog Oglasa koji moraju biti ispunjeni, taksativno su navedeni kako slijedi:

1. **Radno mjesto: RADNIK NA UZGOJU ŠUMA**

Lokacija radnog mjesta: Šumarije gazdinstva ŠG „Konjuh“-rad na terenu

Potrebna kvalifikacija: PK.

Potrebno radno iskustvo: 6 mjeseci

Posebni uslovi: Ne

1. **Radno mjesto: RADNIK U RASADNIKU**

Lokacija radnog mjesta**:** O.J. Sporedne djelatnosti -rad na terenu

Potrebna kvalifikacija: KV/šum

Potrebno radno iskustvo: 1 godina

Posebni uslovi: Ne

1. **Radno mjesto: POMOĆNI RADNIK U ŠUMARSTVU ( 1c, 2a i 3a)**

Lokacija radnog mjesta: Sporedne djelatnosti i šumarije gazdinstava ŠG„Sprečko“, ŠG „Majevičko“ i rad na terenu

Potrebna kvalifikacija:NK/KV/SSS

Potrebno radno iskustvo: bez iskustva

Posebni uslovi: Ne

1. **Radno mjesto: LUGAR-ČUVAR ŠUMA**

Lokacija radnog mjesta: Šumarija „Srebrenik“ i Šumarija „Jelica“ Sapna

Potrebna kvalifikacija: SSS/šum.

Potrebno radno iskustvo: 1 godina

Posebni uslovi: Ne

**IV**

**KRATAK OPIS POSLOVA**

**Radno mjesto: RADNIK NA UZGOJU ŠUMA (1a)**

**Radno mjesto: RADNIK U RASADNIKU (1b)**

Obrada zemljišta, usitnjavanje, pravljenje gredica i staza, đubrenje zemljišta i kalcifikacija, sjetva šumskog sjemena, zalivanje površine poslije sjetve, njega biljaka u šumskom rasadniku, zaštita biljaka u šumskom rasadniku, školovanje sadnica, manipulacija sa sadnicama u cilju isporuke za pošumljavanje, obavlja i druge poslove po nalogu neposrednog rukovodioca. Za izvršenje radnih zadataka odgovoran je neposredno i poslovođi za sekundarne djelatnosti.

**Naziv radnog mjesta: POMOĆNI RADNIK U ŠUMARSTVU**

Vrši premjerbu prečnika dubećih stabala na prsnoj visini, pomoću prečnika (klupe) odabranih od strane projektanta ili doznačara, vrši zatesavanje sjekirom odabranih dubećih stabala na prsnoj visini i na žilištu, vrši žigosanje stabala (stavljanje otiska) na zatesu, na prsnoj visini i žilištu, šumskim doznačnim čekićem sa odgovarajućom bojom, vrši mjerenje dužina i obilježavanje traktorkih vlaka i lagera po uputama Projektanta i doznačara, obavlja poslove izgradnje i održavanja zemljanih i talpanih puteva u šumi, učestvuje u izgradnji i održavanju šumskih vlaka, rijetko i gusto talpanih puteva, donjeg i gornjeg stroja makadamskih puteva, vrši izgradnju i održavanje mostova i propusta, zaloga u putu, nasipanje puteva, poravnanje špura na trasi puta, usitnjavanje kamenih konglomerata i dr., vrši kopanje i čišćenje kanala/jaraka od nepotrebnih materijala, vrši istovar građevinskog materijala za održavanje puteva, vrši pripremu zemljišta za vještačko pošumljavanje, kopanje rupa, sadnju sadnicama i sjetvu sjemenom, trapljenje sadnica i dr.,uklanja sve drvene i zeljaste korovske vrste generativnog i vegetativnog porijekla pri sadnji sadnica i njezi kultura kao i sastojinama porijeklom iz prirodne obnove, vrši okopavanje sadnica, vrši njegu biljaka u šumskom rasadniku (obrada zemljišta, sjetva sjemena, školovanje sadnica, zalijevanje sadnica, tretiranje sadnica dozvoljenim hemijskim sredstvima i vađenja sadnog materijala), vrši gašenje šumskih požara, obavlja i druge poslove po nalogu lica koja su odgovorna za izvršavanje tih poslova. Za svoj rad odgovara neposrednom rukovodiocu.

**Naziv radnog mjesta: LUGAR-ČUVAR ŠUMA**

- Zaštita i čuvanje šuma i šumskog zemljišta od uzurpanata, bespravnih sječa, od biljnih bolesti i štetočina, pojave kalamiteta, bespravnog pašarenja i drugih bespravnih radnji , te zaštita šuma od požara,- Čuvanje granica taksacione podjele šuma i katastarske podjele granica šuma i šumskog zemljišta,- Redovan obilazak lugarskog reona u cilju utvrđivanja promjena stanja, pronalaženja šumokradica, uzurpanata i katastarske podjele granica šuma i šumskog zemljišta koji remete stanje u šumi, podnošenje prijava;- Raspoređuje radnu snagu i sadni materijal na pošumljavanju i popunjavanju površina koje su odredjene za tu namjenu;- Polaganje lovnih i revizionih stabala i praćenje promjena, - Čuvanje opreme i alata za gašenje požara na mjestima koja su predvidjena Planom zaštite od požara, - Učestvuje u raspravama kod sudskih organa po osnovu podnešenih prijava za nastale štete u šumi,- Kontrola prometa proizvoda šumarstva, prodaja zaplijenjenog drveta i sporednih šumskih proizvoda, - Premjerba glavnih i sporednih šumskih proizvoda;- Izdavanje otpremnih iskaza, žigosanje i obrojčavanje šumskih sortimenata;- Uredno vodi knjige konsignacije slučajnih užitaka, knjige panjeva i knjige premjerbe;- Vodi službenu knjigu – dnevnik rada, knjigu dnevnica za radnike na uzgoju i zaštiti šuma,- Vodi i druge poslove po nalogu (poslovođe) za uzgoj i zaštitu šuma i upravnika šumarije;- Za svoj rad odgovoran je neposredno te poslovođi za uzgoj i zaštitu šuma odnosno tehnologu za uzgoj i zaštitu šuma ukoliko organizacijiski nema poslovođe.

**V**

Probni rad za radna mjesta iz tačke I ovog Oglasa, nije predviđen.

**VI**

**Kandidati su obavezni dostaviti slijedeću dokumentaciju:**

• Uredno popunjen i potpisan PRIJAVNI OBRAZAC koji se može preuzeti sa web stranice

Društva (www.jpsumetk@bih.net.ba) i na protokolu u mjestu sjedišta Društva;

• Izvod iz matične knjige rođenih (original ili ovjerenu kopiju);

• Uvjerenje o državljanstvu (original ili ovjerenu kopiju);

* Potvrdu o prebivalištu –CIPS (original ili ovjerena kopija);

• Diploma o stečenom zanimanju, odnosno stručnoj spremi, koja se traži spram

radnog mjesta na koje se kandidat prijavljuje (original ili ovjerenu kopiju);

• Dokaz o radnom iskustvu sa navedenim vremenskim periodima i radnim mjestima,

odnosno Potvrda/Uvjerenje prethodnog poslodavca ili poslodavaca kod kojih je kandidat

radio ili radi sa stručnom spremom i tačno navedenim periodima i radnim mjestima

(original ili ovjerena kopija);

• Uvjerenje o položenom stručnom ispitu ukoliko je u pitanju radno mjesto gdje je stručni ili

drugi ispit, propisan kao uslov.

Ukoliko kandidati dostavljaju dokumentaciju u ovjerenoj kopiji ista ne može biti starija od 3 mjeseca od dana izdavanja do dana prijavljivanja na Javni oglas (izuzev dokumentacije za koju nije propisan rok važenja).

Uvjerenje o uplaćenim doprinosima se neće smatrati kao dokaz za traženo radno iskustvo.

**VII**

Prednost pri zapošljavanju imat će kandidati koji po posebnom zakonu imaju prioritet u zapošljavanju, ukoliko ispunjavaju opće i posebne uslove za radno mjesto na kojem se vrši zapošljavanje.

Prioritet u zapošljavanju kandidati dokazuju odgovarajućim dokumentima (Potvrda/Uvjerenje) koje prilažu prilikom prijave na javni oglas, pozivajući se na poseban Zakon po kojem imaju prednost.

**VIII**

Prednost iz tačke VII ne može ostvariti kandidat koji nije kumulativno dostavio svu dokumentaciju traženu tekstom Javnog oglasa bez obzira na razloge nedostavljanja iste.

**IX**

Ukoliko se kandidat prijavljuje na više radnih mjesta, za svako radno mjesto dužan je podnijeti posebnu prijavu za naznakom radnog mjesta na koje se prijavljuje, s tim da je dovoljno da originalnu dokumentaciju ili ovjerene kopije dokaza o ispunjavanju uslova priloži uz jednu prijavu, a uz ostale prijave dovoljne su priložene kopije, ukoliko su uslovi isti.

**X**

Samo izabrani kandidati bit će u obavezi u određenom roku dostaviti ljekarsko uvjerenje kao dokaz da njihovo zdravstveno stanje i psihofizičke sposobnosti odgovaraju uslovima radnog mjesta za zasnivanje radnog odnosa na konkretnom radnom mjestu.

**XI**

Samo izabrani kandidati bit će u obavezi u određenom roku dostaviti uvjerenje o nevođenju krivičnog postupka.

**XII**

Urednom prijavom na javni oglas smatra se uredno popunjen i potpisan PRIJAVNI OBRAZAC, zatim potpunom prijavom smatrat će se prijava uz koju su priloženi svi dokazi o ispunjavanju općih i posebnih uslova naznačeni u javnom oglasu, a blagovremenom prijavom smatra se prijava koja je podnesena u roku koji je određen u javnom oglasu za prijem u radni odnos.

Neuredne, nepotpune i neblagovremeni prijave, bit će odbačene zaključkom.

**XIII**

Prijava na javni oglas koja nije potpisana i izvršena na prijavnom obrascu, te prijava koja je neuredno ispunjena (nisu popunjeni svi podaci iz prijavnog obrasca) odbacuje se kao nepotpuna zaključkom protiv kojeg nije dozvoljena žalba, a kandidat se eliminiše iz daljnje procedure.

**XIV**

Pravo učešća u procesu izbora imaju svi kandidati čije su prijave uredne, potpune i blagovremene.

Kandidat koji se prijavio za radno mjesto po javnom oglasu, u okviru izborne procedure, pristupa usmenom ispitu-intervju.

Pitanja na Usmenom ispitu imaju za cilj procjenu, odnosno mogu se odnositi na radno iskustvo kandidata, poznavanje rada na računaru, njegovu stručnu spremu i kvalifikacije, sklonost kandidata za timski rad i usvajanje novih znanja vezano za određeno radno mjesto, druge informacije koje je kandidat naveo u svojoj prijavi, djelatnost poslodavca i slično.

**XV**

Društvo će o vremenu i mjestu održavanja procesa izbora obavijestiti kandidate u pisanom obliku, putem obavijesti koja će biti dostavljena na adresu kandidata, kao i na e-mail adresu ukoliko je ista navedena u prijavi, i to najmanje pet dana prije održavanja ispita. O daljnjem procesu izbora kandidati se mogu obavijestiti i usmeno ili putem telefona.

**XVI**

Rok za podnošenje prijava na Javni oglas je osam dana od dana njegove posljednje objave, s tim da se u rok za podnošenje prijava ne računa dan objavljivanja javnog oglasa, već se rok računa slijedećeg dana od dana njegove posljednje objave.

**XVII**

Prijave sa traženom dokumentacijom dostaviti lično ili preporučenom poštom na adresu na koje se kandidat prijavljuje:

* **Za radna mjesta pod rednim brojem 1. tačke a., b. i c. na adresu;**

**JP „ŠUME TK“d.d.Kladanj-ŠG „Konjuh“ Kladanj, Ul.Patriotske lige bb, 75280 Kladanj**

* **Za radno mjesto pod rednim brojem 2. tačka a. na adresu;**

**JP „ŠUME TK“ d.d. Kladanj-ŠG „SPREČKO“ Živinice, Ul.Oslobođenja 13, 75270 Živinice**

* **Za radna mjesta pod rednim brojem 3., tačke a. i b. na adresu**
* **JP „ŠUME TK“d.d.Kladanj-ŠG „MAJEVIČKO“ Srebrenik, Ul.Majevička 20, 75350 Srebrenik**
* **Za radno mjesto pod rednim brojem 4., tačke a. na adresu**

**JP „ŠUME TK“ d.d. Kladanj – ŠG „Vlaseničko“ Turalići-Kladanj, Starić bb, 75 280 Kladanj**

**Sa naznakom: „Prijava na Javni oglas za radno mjesto-(navesti radno mjesto za koje se prijavljuje)“ -Ne otvarati“.**

v.d. D I R E K T O R

\_\_\_\_\_\_\_\_\_\_\_\_\_\_\_\_\_\_\_\_\_\_

Selimbašić Senad, dipl.ing.šum